wickkiey/tamil-wikipedia-chunked huggingface dataset:
# குல்ச்சா (ரொட்டி)

## வேறுபாடுகள்

முதல் மாறுபாட்டில், மாவை பிசைவதற்கு தண்ணீரைப் பயன்படுத்துவதற்குப் பதிலாக, பால் அல்லது தயிர் பயன்படுத்தலாம்; இதன் விளைவாக மாவு மென்மையாகவும் மேலும் ரப்பர் நிறமாகவும் மாறும். இந்த வகை *குல்ச்சா தூதியா குல்ச்சா* (பால் குல்ச்சா) என்று அழைக்கப்படுகிறது. தயிர் பயன்படுத்தினால் புளிப்பு பெரும்பாலும் அதிகமாக இருக்கும்.  
இந்த வகை குல்ச்சாக்கள் போதியப்படாமல் (Stuffing), வெறுமையாகவே காய்கறிகள், பருப்பு வகைகள் அல்லது இறைச்சி சேர்த்த துணைக் கறியுடன் சேர்த்து உண்ணலாம்.  
இரண்டாவது வகை: முகலாயர்கள் மற்றும் நிஜாம்கள் காலத்தில் அவர்களது தர்பார்களில் பரிமாறப்பட்ட குல்சாக்கள் பொதியப்பட்டவை (Stuffed) ஆகும். எடுத்துக்காட்டாக, ஆவாத் பகுதியில், ஆவாதி குல்ச்சா (ஆங்கிலம்: Awadhi Kulcha), ஆட்டிறைச்சி சேர்த்த உணவான நஹாரியுடன் (ஆங்கிலம்: Nahari) பரிமாறப்படுகிறது.  
இப்போதெல்லாம், இவை உணவகம் மற்றும் கடைகளில் விற்கப்படுகின்றன. ஜம்முவின் காலடி குல்ச்சா (Kaladi Kulcha) பாரம்பரிய டோக்ரா சீஸ் (Dogra Cheese) அதாவது காலடி சீஸ் (Kaladi Cheese) ஜம்முவில் அதிகம் விரும்பப்படும் தெரு உணவுகளில் (Street foods) ஒன்றாகும். காலடி சீஸ் ஐ ஒரு கடாயில் எண்ணெயில், இருபுறமும் பழுப்பு நிறமாக வரும் வரை வதக்கி, வறுத்த குல்ச்சாக்களுக்கு இடையில் பொதியப்படுகிறது.  
அமிர்தசாரி குல்ச்சா, அதாவது அமிர்தசாரி நான், என்பது ஒரு நவீன செய்முறையாகும். இது அமிர்தசரஸின் உள்ளூர் மக்களுக்கான விருப்பமான காலை உணவுகளில் ஒன்றாக மாறியுள்ளது.  
வட இந்தியா முழுவதிலும், பனீர் (பாலாடைக்கட்டி), உருளைக்கிழங்கு, வெங்காயம் மற்றும் பிற காய்கறிகள் உள்ளிட்ட பல்வேறு வகையான பொருட்கள் இந்த குல்சாக்களில் பொதிவதற்கு பயன்படுத்தப்படுகின்றன.  
பாகிஸ்தானில், குல்ச்சா ரொட்டிகள் ஹசாரா மற்றும் வடக்கு பஞ்சாப் பகுதிகளின் சில பகுதிகளில் விரும்பி உண்ணப்படுகின்றன. அங்கு அவை நன்கு அறியப்பட்ட காலை சிற்றுண்டியாகும்.
# குல்ச்சா (ரொட்டி)

## மேலும் பார்க்கவும்

- இந்திய ரொட்டிகளின் பட்டியல்
- பாகிஸ்தானிய ரொட்டிகளின் பட்டியல்
# தேப்லா (ரொட்டி)

**தேப்லா (ரொட்டி)** குசராத்தி உணவு வகைகளில் ஒரு மென்மையான இந்திய தட்டையான ரொட்டி வகை ஆகும்  
இது பொதுவாக காலை உணவாக உண்ணப்படுகிறது. சிற்றுண்டியாகவும் (Snack) உண்ணலாம்.
# தேப்லா (ரொட்டி)

## வகைகள்

பல்வேறு வகையான தேப்லாக்கள், வெவ்வேறு பொருட்களைப் பயன்படுத்தி சமைக்கப்படுகின்றன. பொதுவான தேப்லா வகைகளுள் வெந்தயக்கீரை (மேத்தி), முள்ளங்கி (மூலி) மற்றும் சுரைக்காய் ஆகியன அடங்கும். பிசைந்த உருளைக்கிழங்கு, கலந்த காய்கறிகள் அல்லது பூண்டு ஆகியவற்றைக் கொண்டும் தேப்லா செய்யலாம். குசராத்திய பாரம்பரிய உணவான மேத்தி தேப்லா மிகவும் பிரபலமானதாகும்.
# தேப்லா (ரொட்டி)

## சப்பாத்திக்கும் தேப்லாவுக்கும் வித்தியாசம்

சப்பாத்திக்குப் பிசையும் மாவு, முழு வெள்ளை மாவு (சன்னமான), எண்ணெய் / நெய்யில் உப்பு சேர்த்து, மாவை பெரும்பாலும் தண்ணீருடன் பிணைத்து தயாரிக்கப்படுகிறது. சப்பாத்தி என்பது அன்றாட உணவாகும். பொதுவாக எண்ணெய் அல்லது நெய் இல்லாமல் தவாவில் சுட்ட பின்னர், நேரடியாக தணலில் வாட்டுவதன் மூலம், சிறிது நெய் மேலே பரவுகிறது.  
தேப்லா பெரும்பாலும் பல தானியங்களைச் அரைத்து சேர்த்த மாவில் தயாரிக்கப்படுகிறது. பொதுவாக முழு கோதுமை மாவுடன் கொண்டைக்கடலை மற்றும் தினை மாவு சேர்த்து தயாரிக்கப்படுகிறது. பயணத்திற்காக தயாரிக்கப்படும் போது, தேப்லாவிற்கான மாவில் தண்ணீருக்குப் பதிலாக பால் மற்றும் கூடுதல் நெய்/எண்ணெய் சேர்த்து கெட்டியாக திரட்டப்படுகிறது. இவ்வாறு தேப்லா செய்வதால் நீண்ட நாட்களுக்கு கெடாமல் பாதுகாக்க முடியும்..
# தேப்லா (ரொட்டி)

## மேலும் பார்க்கவும்

- குஜராத்தி சமையல்
- தெப்ரா
# தன்மாத்ர (திரைப்படம்)

***தன்மாத்ரா*** ( , ) என்பது 2005 ஆம் ஆண்டு வெளிவந்த இந்திய மலையாள மொழி திரைப்படமாகும். இது பத்மராஜனின் "ஓர்மா" சிறுகதையை அடிப்படையாகக் கொண்டு பிளெஸ்ஸி எழுதி இயக்கிய திரைப்படமாகும். இது ரமேசன் நாயர் ( மோகன்லால் ) மற்றும் அவரது குடும்பத்தினர் வாழ்க்கையில் அல்சைமர் நோயினால் ஏற்பட்ட தாக்கங்களை சித்தரிக்கிறது. இப்படம் வணிக ரீதியாக மூன்று மடங்கு வசூல் குவித்து, 150 நாட்கள் ஓடிய திரைப்படமாகும். *தன்மாத்ரா* சிறந்த திரைப்படம், சிறந்த நடிகர், சிறந்த இயக்குநர், சிறந்த திரைக்கதை மற்றும் அறிமுக நடிகர் *அர்ஜுன்* லாலுக்கான சிறப்புக் குறிப்பு (Special mention) விருது உள்ளிட்ட ஐந்து கேரள மாநில திரைப்பட விருதுகளை வென்றது. 53 வது தேசிய திரைப்பட விருதுகளில் மலையாளத்தின் சிறந்த திரைப்படத்திற்கான விருதையும் வென்றது.
# தன்மாத்ர (திரைப்படம்)

## கதைச்சுருக்கம்

ரமேசன் நாயர் ( மோகன்லால் ) ஒரு கேரள அரசின் செயலக ஊழியர். தனது குடும்பத்துடன் மகிழ்ச்சியாக வாழ்ந்து வருகிறார். நேர்மை மற்றும் ஒழுக்கமான மனிதர். ரமேசனின் குடும்பத்தில் அவரது அன்பு மனைவி லேகா ( மீரா வாசுதேவன் ), பிளஸ் டூ படிக்கும் மகன் மனு (அர்ஜுன் லால்) மற்றும் ஆரம்பப் பள்ளி மாணவியான மகள் மஞ்சு (பேபி நிரஞ்சனா) ஆகியோர் உள்ளனர். ஒரு சிறந்த மாணவராக இருந்தும் தன்னால் சாதிக்க இயலாத ஐ.ஏ.எஸ் ( இந்திய நிர்வாகப் பணி ) படிப்பில், தனது மகன் சேர வேண்டும் என்பது அவரது மிகப்பெரிய லட்சியம் ஆகும். மனு மிகவும் அன்பான மகன் மற்றும் ஒரு புத்திசாலி மாணவர். மனு தனது தந்தையுடன் மிகவும் பாசமாக இருக்கிறார்.  
ரமேசன் நினைவாற்றலில் சிக்கல்கள் உருவாகத் தொடங்குகிறது.கவனக்குறைவு மற்றும் ஞாபக மறதி எனத் தொடங்கி, அறிவாற்றல் கோளாறு (cognitive impairments) மற்றும் நடத்தை குறைபாடுகள் (Behavioral impairments) என விரைவாக வளர்கிறது.  
ரமேசன் தனது வீட்டில், குளிர்சாதனப் பெட்டிக்குள் மிக முக்கியமான அலுவலகக் கோப்பைத் தவறாகப் வைக்கும்போது இதை நாம் முதன்முறையாகக் கவனிக்கிறோம். ஒரு நாள் காய்கறி மூட்டையை வாங்கிக் கொண்டு அலுவலகம் வரும் அவர், அலுவலக நேரம் முடிந்து வீட்டை அடைந்தது போல் நடந்து கொள்கிறார். அவர் தனது நேரத்தையும் இடத்தையும் இழந்ததைப் போல அலுவலகத்தில் வித்தியாசமாக செயல்படத் தொடங்குகிறார். அவரை அவரது குடும்பத்தினரும் நெருங்கிய நண்பருமான ஜோசப் ( ஜெகதி ஸ்ரீகுமார் ) மருத்துவரிடம் அழைத்துச் செல்கிறார்.  
மருத்துவமனையில், ரமேசனுக்கு குடும்ப அல்சைமர் நோய் இருப்பது கண்டறியப்பட்டது, இது நினைவாற்றல் மற்றும் அறிவாற்றல் திறன்களை படிப்படியாக செயல் இழக்கச் செய்கிறது. இந்த செய்தி, மகிழ்ச்சியில் திளைத்த, குடும்பத்திற்கு பெரும் அதிர்ச்சியை ஏற்படுத்துகிறது. அவர்களின் உலகத்தை தலைகீழாக மாற்றுகிறது. சோகமான இந்த செய்தியால் குடும்பம் நொறுங்கிப் போகிறது. பாசப்பிணைப்புடனும் தளராத உறுதியுடனும் இக்குடும்பம் இந்த இடரை எதிர்கொள்ள முனைகிறது. ரமேசனின் அல்சைமர் நோயால் ஏற்படும் அதிர்ச்சி, பாதுகாப்பின்மை மற்றும் நிச்சயமற்ற தன்மையை அவர்கள் எப்படி எதிர்கொள்கிறார்கள் என்பதுதான் படத்தின் மீதிக்கதை.
# தன்மாத்ர (திரைப்படம்)

## நடிகர்கள்

- ரமேசன் நாயராக மோகன்லால்
- லேகாவாக மீரா வாசுதேவன்
- மனு ரமேஷாக அர்ஜுன் லால்
- மஞ்சு ரமேஷாக குழந்தை நிரஞ்சனா விஜயன்
- ரமேசனின் தந்தையாக நெடுமுடி வேணு
- ஜோசப்பாக ஜெகதி ஸ்ரீகுமார்
- லேகாவின் அப்பாவாக இன்னசென்ட்
- லேகாவின் அம்மாவாக மங்கா மகேஷ்
- மருத்துவராக பிரதாப் போத்தன்
- ஸ்வர்ணமாக சீதா, ரமேசன் நாயரின் பால்ய தோழி
- ரமேசன் நாயரின் சக ஊழியராக லட்சுமிப்ரியா
- ரமேஷனின் அண்டை வீட்டு மகளாக நந்தினி
# தன்மாத்ர (திரைப்படம்)

## ஒலிப்பதிவு

இத்திரைப்படத்தின் இசையை மோகன் சித்தாரா மற்றும் பாடல்களுக்கு பாரதியார் ( *காற்று வெளியிடை* ) மற்றும் கைதப்பிரம் ஆகியோர் இசையமைத்துள்ளனர். பாடல் கலவையை ரஞ்சித் விஸ்வநாதன் செய்துள்ளார்.
| 1 | "இத்தலூர்ன்னு" | பி.ஜெயச்சந்திரன் | **ராகம் :** கல்யாணி |  |
| --- | --- | --- | --- | --- |
| 2 | "மிண்டாதேடி" | எம்.ஜி.ஸ்ரீகுமார், ஸ்ருதி |  |  |
| 3 | "மேலே வெள்ளித்திங்கள்" | கார்த்திக் | **ராகம் :** மாண்ட் |  |
| 4 | "இத்தலூர்ன்னு" | மோகன்லால் | **ராகம் :** கல்யாணி |  |
| 5 | "மிண்டாதேடி" | சுஜாதா |  |  |
| 6 | "காற்று வெளியிடை" | விது பிரதாப், ஷீலா மணி, டாக்டர் உன்னிகிருஷ்ணன், சுனில் | **ராகம் :** வளச்சி  
பாரதியாரின் புகழ்பெற்ற கவிதை இது. செவ்வியல் பாடல் வரிகள் கைதப்பிரம் | } |
# தன்மாத்ர (திரைப்படம்)

## திரைப்பட நுழைவு சீீட்டு விற்பனையகம்

இப்படம் வணிக ரீதியாக வெற்றி பெற்றது.
# தன்மாத்ர (திரைப்படம்)

## விருதுகள்

**தேசிய திரைப்பட விருதுகள்**  
- மலையாளத்தில் சிறந்த திரைப்படம் (தயாரிப்பாளர்) - ராஜு மேத்யூ  
**கேரள மாநில திரைப்பட விருதுகள்**  
- சிறந்த திரைப்படம் (தயாரிப்பாளர்) - ராஜு மேத்யூ
- சிறந்த இயக்குநர் - பிளெஸ்ஸி
- சிறந்த நடிகர் - மோகன்லால்
- சிறந்த திரைக்கதை - பிளெஸ்ஸி
- சிறப்புக் குறிப்பு விருது - அர்ஜுன் லால்  
**பிலிம்பேர் விருதுகள் தென்**  
- சிறந்த நடிகர் - மோகன்லால்
- சிறந்த இயக்குநர் - பிளெஸ்ஸி  
**ஏசியாநெட் திரைப்பட விருதுகள்**  
- சிறந்த நடிகர் - மோகன்லால்
- சிறந்த இயக்குநர் - பிளெஸ்ஸி
- சிறந்த துணை நடிகர் - நெடுமுடி வேணு
- சிறந்த ஆண் பின்னணிப் பாடகர் : எம்.ஜி.ஸ்ரீகுமார்
- ஆண்டின் சிறந்த பெண் புதிய முகம் - மீரா வாசுதேவன்
- ஆண்டின் சிறந்த ஆண் புதிய முகம் - அர்ஜுன் லால்
- சிறப்பு நடுவர் விருது - ஜெகதி ஸ்ரீகுமார்
- சிறந்த குழந்தை கலைஞர் - பேபி நிரஞ்சனா  
**வனிதா திரைப்பட விருதுகள்**  
- சிறந்த நடிகர் - மோகன்லால்
- சிறந்த இயக்குநர் - பிளெஸ்ஸி  
**கேரள திரைப்பட விமர்சகர்கள் விருதுகள்**  
- மிகவும் பிரபலமான நடிகர் - மோகன்லால்  
**அமிர்தா திரைப்பட விருதுகள்**  
- சிறந்த திரைப்படம் (தயாரிப்பாளர்) - ராஜு மேத்யூ
- சிறந்த இயக்குநர் - பிளெஸ்ஸி  
**மாத்ருபூமி திரைப்பட விருதுகள்**  
- சிறந்த நடிகர் - மோகன்லால்  
**கேரள திரைப்பட ஆடியன்ஸ் கவுன்சில் விருதுகள்**  
- சிறந்த நடிகர் - மோகன்லால்  
**JC அறக்கட்டளை விருதுகள்**  
- சிறந்த நடிகர் - மோகன்லால்
- சிறந்த இயக்குநர் - பிளெஸ்ஸி
- சிறந்த குழந்தை கலைஞர் - பேபி நிரஞ்சனா  
**கலா கேரளா விருது**  
- சிறந்த நடிகர் - மோகன்லால்  
**தேசிய திரைப்பட அகாடமி விருது**  
- சிறந்த நடிகர் - மோகன்லால்
# மூவிணைய-பியூட்டைல்பென்சீன்

**மூவிணைய-பியூட்டைல்பென்சீன்** (*tert-Butylbenzene*) என்பது C<sub>10</sub>H<sub>14</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம சேர்மமாகும். அரோமாட்டிக் ஐதரோகார்பனாக வகைப்படுத்தப்படும் இச்சேர்மத்தின் கட்டமைப்பில் உள்ள பென்சீன் வளையம் மூவிணைய பியூட்டைல் தொகுதியால் பதிலீடு செய்யப்பட்டுள்ளது. நிறமற்ற நீர்மமான இது எளிதில் தீப்பற்றக் கூடியதாகும். மூவிணைய-பியூட்டைல்பென்சீன் கிட்டத்தட்ட நீரில் கரையாது. ஆனால் கரிம கரைப்பான்களுடன் கலக்கக்கூடியதாக உள்ளது.
# மூவிணைய-பியூட்டைல்பென்சீன்

## தயாரிப்பு

பென்சீனுடன் ஐசோபியூட்டீனை சேர்த்து சூடுபடுத்துவதால் அல்லது நீரற்ற அலுமினியம் குளோரைடு முன்னிலையில் பென்சீனுடன் மூவிணைய பியூட்டைல் குளோரைடு சேர்த்து வினைபுரியச் செய்வதால் மூவிணைய-பியூட்டைல்பென்சீன் தயாரிக்கப்படுகிறது. இதற்கான வேதி வினை கொடுக்கப்பட்டுள்ளது:
# ஈரிணைய-பியூட்டைல்பென்சீன்

**ஈரிணைய-பியூட்டைல்பென்சீன்** (*sec-Butylbenzene*) என்பது C<sub>10</sub>H<sub>14</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம சேர்மமாகும். அரோமாட்டிக் ஐதரோகார்பனாக வகைப்படுத்தப்படும் இச்சேர்மத்தின் கட்டமைப்பில் உள்ள பென்சீன் வளையம் ஈரிணைய பியூட்டைல் தொகுதியால் பதிலீடு செய்யப்பட்டுள்ளது. நிறமற்ற நீர்மமான இது எளிதில் தீப்பற்றக் கூடியதாகும். மூவிணைய-பியூட்டைல்பென்சீன் கிட்டத்தட்ட நீரில் கரையாது. ஆனால் கரிம கரைப்பான்களுடன் கலக்கக்கூடியதாக உள்ளது.
# ஈரிணைய-பியூட்டைல்பென்சீன்

## தயாரிப்பு

நீரற்ற அலுமினியம் குளோரைடும் ஐதரோகுளோரிக் அமிலமும் சேர்ந்த கலவையின் முன்னிலையில் பென்சீனுடன் என்-பியூட்டைல் ஆல்ககால் அல்லது ஈரிணைய பியூட்டைல் ஆல்ககாலைச் சேர்த்து சூடுபடுத்துவதால் ஈரிணைய-பியூட்டைல்பென்சீன் உருவாகிறது.
# பொடிடேயா சமர்

**பொடிடேயா சமர்** (*Battle of Potidaea*) என்பது கிமு 432 இல் ஏதென்சுக்கும் கொரிந்து மற்றும் பொடிடேயாவைச் சேர்ந்த கூட்டுப் படைக்கும் அவர்களின் பல்வேறு கூட்டாளிகளுக்கு இடையில் நடந்த சமராகும். சைபோட்டா சமருடன், இது பெலோபொன்னேசியப் போருக்கு ஒரு தூண்டுகோலாக ஆனது.
# பொடிடேயா சமர்

## பின்னணி

பொடிடேயா சால்சிடிஸ் தீபகற்பத்தில் இருந்த கொரிந்துவின் குடியேற்றமாகும். ஆனால் அது டெலியன் கூட்டணியில் உறுப்பினராக இருந்தது மேலும் ஏதென்சுக்கு கப்பம் செலுத்திவந்தது. பொடிடேயாவுக்கு ஆண்டுதோறும் கொரிந்திய அதிகாரிகள் வந்து செல்வார்கள் அவர்களுக்கு விருந்தளிக்கபட்டு வந்தது. கொரிந்தியன் அல்லது மாசிடோனியாவின் தூண்டுதலின் காரணமாக பொடிடேயா கிளர்ச்சி செய்யும் என்று ஏதென்ஸ் அஞ்சியது. ஏனெனில் மாசிடோனியாவின் மன்னரான இரண்டாம் பெர்டிக்காஸ் திரேசு உள்ளிட்ட ஏதென்சின் கூட்டாளிகளை ஏதென்சுக்கு எதிராக கிளர்ச்சி செய்ய தூண்டிவிட்டார். பொடிடேயா ஏதென்சின் கோரிக்கைக்கு இணங்கவில்லை. மேலும் ஏதென்சுக்கு எதிராக கலகத்தைத் துவக்கியது.
# பொடிடேயா சமர்

## சமர்

ஆர்கெஸ்ட்ராடசின் தலைமையியிலான ஏதெனிய படைக்கு 30 கப்பல்கள் மற்றும் 1,000 ஹாப்லைட்களைக் கொண்ட ஒரு கடற்படை திரட்டப்பட்டது. ஏதெனியப் படை முதலில் மாசிடோனியாவின் பெர்டிக்காசுக்கு எதிராக போரிடுவதாக இருந்தது, ஆனால் பின்னர் அப்படை பொடிடேயாவுக்குத் திருப்பிவிடப்பட்டது. பொடிடியா ஏதென்ஸ் மற்றும் எசுபார்த்தாவிற்கு தன் தூதர்களை அனுப்பியது. அது ஏதென்சிடம் நடத்திய பேச்சுவார்த்தை முறிந்தது. ஆனால் அட்டிகா மீது படையெடுப்பத்து அதன் வழியாக பொடிடேயாவின் கிளர்ச்சிக்கு உதவுவதாக எசுபார்த்தா உறுதியளித்தது. கொரிந்து 1,600 ஹோப்லைட்டுகளையும் 400 இலகு ரக படைகளையும் அரிஸ்டியசின் தலைமையின் கீழ் பொடிடேயாவிற்கு துணையாக அனுப்பியது. பதிலுக்கு, ஏதென்ஸ் மேலும் 2,000 ஹாப்லைட்களையும், 40 கப்பல்களையும் கல்லியாசின் தலைமையில் அனுப்பியது. பெர்டிக்காசுக்கு எதிராக சில மோதல்களுக்குப் பிறகு, ஒருங்கிணைந்த ஏதெனியப் படைகள் பொடிடேயாவுக்குச் சென்று அங்கு தரையிறங்கியது. பெர்டிகாஸ் மற்றும் அவரது 200 குதிரைப்படைகள் அரிஸ்டியசுடன் இணைந்தது. இந்தக் கூட்டுப் படை பொடிடேயாவுக்கு அணிவகுத்தது.  
தொடர்ந்து நடந்த போரில், அரிஸ்டியசின் கொரிந்தியப் படைகள் ஏதெனியன் வரிசையின் ஒரு பகுதியை தோற்கடித்தன. ஆனால் மற்ற இடங்களில் ஏதெனியர்கள் வெற்றி பெற்றனர். முக்கிய ஏதெனிய இராணுவத்தைத் தவிர்க்கும் நம்பிக்கையுடன் அரிஸ்டியஸ் சிறிது சிரமத்துடன் கடற்கரையோரமாக பொடிடேயாவுக்குத் திரும்பினார். அருகிலுள்ள ஒலிந்தசில் நிறுத்திவைக்கபட்டிருந்த பொடிடியன்களின் காப்புப் படை அரிஸ்டியசை விடுவிக்க முயன்றது, ஆனால் அவர்களும் தோற்கடிக்கப்பட்டனர். கொரிந்தியர்கள் மற்றும் பொடிடியன்கள் சுமார் 300 பேரையும், ஏதெனியர்கள் கால்லியாஸ் உட்பட 150 பேரையும் இழந்தனர்; மாசிடோனிய குதிரைப்படை போரில் சேரவில்லை.  
ஏதெனியர்கள் பொடிடேயாவிற்கு வெளியே சிறிது காலம் இருந்தனர், மேலும் போர்மியோவின் தலைமையின் கீழ் 1,600 ஹாப்லைட்டுகளைக் கொண்டு ஏதெனியப்படை வலுப்படுத்தப்பட்டது. இருபுறமும் சுவர்கள் மற்றும் எதிர் சுவர்கள் கட்டப்பட்டன. மேலும் ஏதெனியர்கள் நடத்திய கடற்படை முற்றுகை மூலம் கடலிலின் தொடர்பிலிருந்து பொடிடியாவை துண்டித்து தனிமையாக்குவதில் வெற்றி பெற்றனர். முற்றுகையின் போது, கொரிந்து, ஏதென்ஸ் மற்றும் ஸ்பார்டாவின் பிரதிநிதிகள் ஸ்பார்டாவில் சந்தித்தனர், இதன் விளைவாக முறையான போர் பிரகடனம் செய்யப்பட்டது.  
இருப்பினும், இந்த முற்றுகை கிமு 430/429 வரை இரு ஆண்டுகள் நீடித்தது. இராணுவ நடவடிக்கைக்காக ஆண்டுக்கு 420 தாலந்துகள் செலவானதால் அது ஏதெனியன் கருவூலத்தைக் கரைத்தது. மேலும் கிமு 420 களின் முற்பகுதியில் ஏதென்சில் பரவிய பிளேக் நோயும் இதனுடன் சேர்ந்தது. அதன் தொடர்ச்சியாக பெரிக்கிள்சின் தொடர்ச்சியான தலைமையை ஏதெனியர்கள் ஏற்றுக்கொள்ள முடியாததாக ஆக்கியது. நீண்ட சுவர்களுக்குப் பின்னால் மறைந்துகொண்டு, பெலோபொன்னேசியர்களின் குறைந்த நிதி சேகரிப்பை நம்பியிருக்கும் பெரிக்லியன் திட்டமானது ஏதெனியன் பேரரசு கனவுக்கு சாதகமற்றதாக மாறத் தொடங்கியது.  
பிளேட்டோவின் பல உரையாடல்களில், தத்துவஞானி சாக்ரடீஸ் பொடிடேயா போரில் கலந்துகொண்ட ஒரு மூத்த வீரராக சுட்டிக்காட்டுகிறார். அதில் அவர் ஆல்சிபியாடீசின் உயிரைக் காப்பாற்றினார்.
# சக்கரவர்த்தி (நடிகர்)

**சக்கரவர்த்தி** அல்லது **சக்கரவர்த்தி வேலுச்சாமி** (மறைவு 23, ஏப்ரல், 2022) என்பவர், இந்திய தமிழ்த் திரைப்பட நடிகர், பின்னணி குரல் கலைஞர் ஆவார். இவர் கதாநாயகன் குணச்சித்திர நடிகர் என 86 திரைப்படங்களில் நடித்துள்ளார்.
# சக்கரவர்த்தி (நடிகர்)

## திரை வாழ்க்கை

நடிப்புப் பள்ளியில் பயின்ற பிறகு 1979 இல் ஒரு கோயில் இரு தீபங்கள் படத்தில் எதிர்மறை பாத்திரத்தில் எஸ். பி. முத்துராமன் அறிமுகப்படுத்தினார். தனது அடுத்தடுத்த மூன்று படங்களில் வாய்ப்பளித்தார். ஆறிலிருந்து அறுபது வரை படத்தில் ரஜினிகாந்தின் தம்பியாகவும், ரிஷிமூலம் படத்தில் சிவாஜி கணேசனின் மகனாக நடித்ததன் மூலம் இவர் மீது புகழ்வெளிச்சம் பட்டது. 1980 ஆண்டு வெளியான தைப்பொங்கல் படத்தில் நாயகனாக அறிமுகமானார். இவருக்கு இணையாக இராதிகா நடித்தார். அடுத்து மு. கருணாநிதியின் கதை வசனத்தில் உருவான தூக்குமேடை படத்தில் வாகை சந்திர சேகருடன் இவரும் என இரண்டு கதாநாயகர்களில் ஒருவராக நடித்தார். கொட்டு முரசே என்ற படத்தில் சுப்பிரமணிய பாரதி வேடத்தில் நடித்தார். *முள்ளில்லாத ரோஜா* படத்தில் வாய் பேசமுடியாதவராக நடித்தார். தமிழ் திரையுலகில் பட வாய்ப்புகள் குறைந்து வந்த நிலையில் பெப்சி அமைப்பு நடத்திய வேலை நிறுத்தம் ஓராண்டு நீடித்தது. இதனால் குடும்பத் தேவைக்காக பம்பாய்க்கு இடம்பெயர்ந்தார். அப்போது தூர்தர்ஷன் தொலைக்காட்சியில் இந்தியில் ஒளிபரப்பான தொலைக்காட்சித் தொடர்களை இந்திய மொழிகளில் மொழி மாற்றம் செய்யத் துவங்கியது. அந்த தொலைக்காட்சித் தொடர்களுக்கு தமிழில் பின்னணிக் குரல் கொடுக்கும் பணியை மேற்கொண்டார். மேலும் இந்தி மொழிமாற்று படங்களுக்கு தமிழில் குரல் கலைஞராகப் பணியாற்றினார். சோனி ஸ்டார் ஸ்போர்ஸ் தொலைக்காட்சிக்கு பின்னணி குரல் கொடுக்கும் பணியையும் செய்து வந்தார். அதுமட்டுமல்லாமல் விளம்பரப் படங்களுக்கும் குரல் கொடுக்கத் தொடங்கினார் அவ்வாறு சுமார் 1500 விளம்பரப் படங்களுக்கு பின்னணி குரல் கொடுத்துள்ளார். ராடன் டெலிவிசன் நிறுவனம் தயாரித்த காவேரி தொலைக்காட்சித் தொடரில் எதிர்மறை கதாபாத்திரத்தில் நடித்தார்.
# சக்கரவர்த்தி (நடிகர்)

## திரைப்படவியல்

(இது முழுமையான பட்டியல் அல்ல.)
- ஒரு கோயில் இரு தீபங்கள் (1979)
- ஆறிலிருந்து அறுபது வரை (1979)
- தர்மயுத்தம் (1979)
- ரிஷிமூலம் (1980)
- தைப்பொங்கல் (1980)
- நூலறுந்த பட்டம் (1981)
- தூக்குமேடை (1982)
- முள் இல்லாத ரோஜா (1982)
- உதயகீதம் (1985)
- கொட்டு முரசே
# சக்கரவர்த்தி (நடிகர்)

## குடும்பம்

சக்கரவர்த்தி லலிதா என்பவரை மணந்தார். இந்த இணையருக்கு சசிகுமார், அஜய் குமார் என்ற இரண்டு மகன்களும் இருக்கிறார்கள். சக்கரவர்த்தி மும்பையில் தன் 62வது வயதில் 2022, ஏப்ரல், 23 அன்று தூக்கத்திலேயே மாரடைப்பால் இறந்தார்.
# காப்புக் காடுகள் மற்றும் பாதுகாக்கப்பட்ட காடுகள் (இந்தியா)

**இந்தியாவில் காப்புக் காடுகள் மற்றும் பாதுகாக்கப்பட்ட காடுகள்** (Reserved forests and protected forests of India) இந்தியாவில் மாநில அரசுகளின் வனத்துறையால பாதுகாக்கப்படும் காடுகளை, **காப்புக் காடுகள்** (Reserved forests) மற்றும் **பாதுகாக்கப்பட்ட காடுகள்** (Protected forests) என்று அழைக்கப்படுகிறது.  
தேசிய பூங்காக்கள் அல்லது வனவிலங்கு சரணாலயங்கள் போலல்லாமல், காப்புக் காடுகள் மற்றும் பாதுகாக்கப்பட்ட காடுகள் எவை எவை என்பதை அந்தந்த மாநில அரசுகளால் அறிவிக்கப்படுகிறது. காப்புக் காடுகள் மற்றும் பாதுகாக்கப்பட்ட காடுகள் ஒரு முக்கியமான வழியில் வேறுபடுகின்றன. குறிப்பிட்ட உத்தரவுகள் பிறப்பிக்கப்படாவிட்டாலும் காப்புக் காடுகளில் வேட்டையாடுதல், மேய்ச்சல் போன்ற நடவடிக்கைகள் முற்றிலும் தடைசெய்யப்பட்டுள்ளது. ஆனால் பாதுகாக்கப்பட்ட காடுகளின் விளிம்புகளில் வாழும் மலைவாழ் பழங்குடி மக்கள் கால்நடை மேய்ச்சல், காய், கனி, கிழங்கு, மூலிகைச் செடிகள் பறித்தல் போன்ற நடவடிக்கைகளை வனத்துறை அனுமதிக்கிறது. மலைவாழ் பழங்குடி மக்கள் தங்கள் வாழ்வாதாரத்தை ஓரளவு அல்லது முழுவதுமாக வன வளங்களைச் சார்ந்து வாழ்கின்றனர்.
# காப்புக் காடுகள் மற்றும் பாதுகாக்கப்பட்ட காடுகள் (இந்தியா)

## வரலாறு

பிரித்தானிய இந்தியாவின் ஆட்சியாளர்களால் 1927-ஆம் ஆண்டில் கொண்டு வரப்பட்ட இந்திய வனச் சட்டத்தில் பாதுகாக்கப்பட்ட காடுகள் குறித்து அறிமுகப்படுத்தப்பட்டது. இந்தச் ச்ட்டத்தால் காடுகளையும், காட்டு விலங்குகளை பாதுகாக்க இயலவில்லை. இந்திய விடுதலைக்குப் பின்னர் இந்திய அரசு 1980-ஆம் ஆண்டில் காடுகள் பாதுகாப்புச் சட்டம், 1980 இயற்றியது. இதனால் பாதுகாக்கப்பட்ட காடுகள் தனது தகுதியை தக்க வைத்துக் கொண்டதுடன், மற்ற காடுகளுக்கும் பாதுகாப்பை விரிவுபடுத்தியது.
# காப்புக் காடுகள் மற்றும் பாதுகாக்கப்பட்ட காடுகள் (இந்தியா)

## இந்தியாவின் சில காப்புக் காடுகள்

- அன்னெக்கல் காப்புக் காடு, பெங்களூரு
- அட்டப்பாடி, கேரளம்
- பன்னி புல்வெளி காப்புக்காடு, கட்ச், குஜராத்
- சாரி-சந்த் ச்துப்பு நில காப்புக் காடுகள் கட்ச் மாவட்டம், குஜராத்
- பவநகர் அம்ரேலி காப்புக் காடுகள், குஜராத்
- நஜப்கர் வடிநில நகரபுறக் காடு
- கொடுமலை, சேலம் மாவட்டம், தமிழ்நாடு
- ஹெங்கரபாரி, குவகாத்தி, அசாம்
- ஜோகிமட்டி
- கொண்டபள்ளி காப்புக் காடு
- குக்ரைல் காப்புக் காடு
- வண்டலூர் காப்புக் காடு
- பள்ளிக்கரணை சதுப்பு நில காப்புக் காடு
# காப்புக் காடுகள் மற்றும் பாதுகாக்கப்பட்ட காடுகள் (இந்தியா)

## இந்தியாவில் காடுகளுடன் கூடிய மலைகள்

- மேற்குத் தொடர்ச்சி மலைகள்
- கிழக்குத் தொடர்ச்சி மலைகள்
- சிவாலிக் மலை
- பிர் பாஞ்சல் மலைத்தொடர்
- விந்திய மலைத்தொடர்
- ஆரவல்லி மலைத்தொடர்
- சாத்பூரா மலைத்தொடர்
# காப்புக் காடுகள் மற்றும் பாதுகாக்கப்பட்ட காடுகள் (இந்தியா)

## இதனையும் காண்க

- இந்தியாவிலுள்ள வனவிலங்கு சரணாலயங்கள்
- இந்தியாவிலுள்ள தேசியப் பூங்காக்கள்
- இந்திய வன ஆராய்ச்சி மற்றும் கல்வி குழு
# தூக்குமேடை (திரைப்படம்)

**தூக்குமேடை** (*Thookku Medai*) என்பது 1982 ஆம் ஆண்டு வெளிவந்த தமிழ்த் திரைப்படமாகும். அமிர்தம் இயக்கத்தில் வெளிவந்த இத்திரைப்படத்தில் சந்திரசேகர், சக்கரவர்த்தி, மேனகா, நாகேஷ், மற்றும் பலர் நடித்திருந்தனர்.
# தூக்குமேடை (திரைப்படம்)

## தயாரிப்பு

மு. கருணாநிதி தூக்குமேடை என்ற சமுதாய சீர்திருத்த நாடகத்தை எழுதினார். இந்த நாடகமானது எம். ஆர். இராதாவால் பலமுறை மேடை ஏற்றப்பட்டது. இந்த நாடகத்தில் மு. கருணாநிதியும் நடித்துள்ளார். இந்த நாடகத்தை தழுவி 1982 ஆம் ஆண்டு அதே பெயரில் இப்படம் தயாரித்து வெளியிடப்பட்டது.
# தூக்குமேடை (திரைப்படம்)

## நடிகர்கள்

- சந்திரசேகர்
- சக்கரவர்த்தி
- மேனகா
# தூக்குமேடை (திரைப்படம்)

## இசை

இப்படத்தில் 4 பாடல்கள் இடம்பெற்றன. பாடல் வரிகளை மு. கருணாநிதி எழுத, சங்கர் கணேஷ் இசையமைத்திருந்தனர்.
- கோடி உயர கோன் உயரும் - பி. ஜெயச்சந்திரன்
- ஆயிரம் பிரதிகள் காணும்வரை - வாணி ஜெயராம்
- குறிஞ்சி மலர் ஒன்று - வாணி ஜெயராம்
- இனி ஒரு தொல்லையும் இல்லை - டி. எம். சௌந்தரராஜன்
# கொட்டு முரசே

**கொட்டு முரசே** (*Kottumurase*) என்பது 1986 இல் வெளியான ஒரு இந்திய தமிழ்த் திரைப்படமாகும். மகான் இயக்கத்தில் வெளிவந்த இத்திரைப்படத்தில் சக்கரவர்த்தி மற்றும் பலர் நடித்திருந்தனர்.
# கொட்டு முரசே

## தயாரிப்பு

இப்படமானது சுப்பிரமணிய பாரதியின் வாழ்க்கையை படமாக்கும் முயற்சியின் ஒரு துவக்கமாக இருந்தது.
ஆனால் இப்படம் மக்களிடம் சரியாக சென்று சேரவில்லை.
# கொட்டு முரசே

## இசை

வேறு திரைப்படங்களில் இடம்பெறாத சுப்பிரமணிய பாரதியாரின் பாடல்கள் இப்படத்தில் இடம்பெற்றன. இதற்கு வீரமணி சோமு இசையமைத்தார்.  
- வெடிபடு மண்டபத்திடி (மலேசியா வாசுதேவன்)
- தகத் தகத் (கே. வீரமணி, உமா ரமணன் குழுவினர்)
- திருவே நினைக்காதல் (மலேசியா வாசுதேவன், பி. சுசீலா),
- உயிர்களிடத்தில் அன்பு (டி. எம். சௌந்தர்ராஜன்)
- எந்நேரமும் நின்மையல் (உண்ணிமேனன்)
- மா காளி பராசக்தி (மலேசியா வாசுதேவன்)
- மனிதர் உணவை மனிதர் பறிக்கும் (மலேசியா வாசுதேவன்)
- இரும்பைக் காய்ச்சி உருக்கிடுவீரே (டி. எம். சௌந்தரராஜன்)
# வலைவாசல்:விலங்குரிமை

<div><><font size="+0.5" >**விலங்குரிமை வலைவாசல்**</font> </div>
<div100%" cellpadding="5" cellspacing="10"
| |  
<div>  
|}  
</div>  
<div></div>  
| <h2 id="mp-tfa-h2">சிறப்புக் கட்டுரைகள்</h2> |  |
| --- | --- |
| <div id="mp-tfa">  
</div> | } |
| |  
| <div id="mp-itn">  
</div> | } |
| --- | --- |
|}  
|}  
| <h2 id="mp-tfa-h2">பகுப்புகள்</h2> |  |
| --- | --- |
| <div id="mp-tfa">
</div> | } |
| |  
| <div id="mp-itn">  
</div> | } |
| --- | --- |
|}  
<div>  
<div>  
|}  
</div>  
</div>  
|}
# வலைவாசல்:விலங்குரிமை/அறிமுகம்

விலங்குரிமை என்பது அனைத்து வலியுணர் விலங்குகளும் மனிதப் பயன்பாட்டுக்கு உட்படாமலிருக்கும் தார்மீக சுயமதிப்பையும் சுதந்திரத்தையும் கொண்டவை என்றும் துன்பத்திலிருந்து விடுபட்டிருக்க வேண்டிய அடிப்படை உரிமையைக் கொண்டவை என்றும் மனிதர்களுக்கிணையாக வாழ்வின் அடிப்படை நலத்தேவைகளைப் பெறும் உரிமையைக் கொண்டவை என்றும் கூறும் மெய்யியல் ஆகும். பொதுவாகக் கூறின், உலகவழக்கில் "விலங்குரிமை" என்னும் சொல் "விலங்கினப் பாதுகாப்பு" என்றும் "விலங்கின விடுதலை" என்றும் கொள்ளப்படுகிறது. சுறுங்கக் கூறின், தனிமனிதனுக்குத் தரப்படும் வாழத் தேவையான அடிப்படை உரிமைகளும் பாதுகாப்பும் – அஃதாவது எக்காரணத்தைக் கொண்டும் விலக்கில்லாத வாழுரிமை, சுதந்திரம், வலியிலிருந்தும் துன்பத்திலிருந்தும் விடுதலை முதலியன – அனைத்து உணர்வுள்ள விலங்குகளுக்கும் நல்கப்பட வேண்டும் என்பதாகும்.
# கோலாலம்பூர்–காராக் விரைவுச்சாலை

**கோலாலம்பூர் காராக் விரைவுச்சாலை** அல்லது **காராக் விரைவுச்சாலை** <code></code> (ஆங்கிலம்: *Kuala Lumpur–Karak Expressway*; மலாய்: *Lebuhraya Kuala Lumpur–Karak*) என்பது மலேசியாவில் கோலாலம்பூர்; காராக் மாநகரங்களை இணைக்கும் விரைவுச்சாலையாகும். மலேசியாவின் பழைமையான நெடுஞ்சாலைகளில் இந்தச் சாலையும் ஒன்றாகும். மலேசியாவில் உள்ள இந்தியர்கள் இந்தச் சாலையை, காராக் நெடுஞ்சாலை என்று அழைப்பது வழக்கம். அண்மையில் இந்தச் சாலைக்கு விரைவுச்சாலை என தரம் உயர்த்தப்பட்டது.  
இந்த நெடுஞ்சாலை, தென்மேற்கில் இருக்கும் சிலாங்கூர் மாநிலத்தின் கோம்பாக் நகருக்கும்; வட மேற்கில் இருக்கும் பகாங் மாநிலத்தின் காராக் நகருக்கும் இடையே செல்கிறது.  
முன்பு இந்தச் சாலை காராக் நகரத்திற்கும் குவாந்தான் நகரத்திற்கும் செல்வதற்கான ஒருவழி தலைநெடுஞ்சாலையாக *(trunk road)* இருந்தது. அதே வேளையில் மலேசிய கூட்டரசு சாலை 2-இன் ஒரு பகுதியாகவும் இருந்தது.  
1997-ஆம் ஆண்டில், அந்தக் மலேசிய கூட்டரசு சாலை 2, மேம்படுத்தப் பட்டதும் கோலாலம்பூர் - காராக் நெடுஞ்சாலை என பெயர் மாற்றம் கண்டது.
# கோலாலம்பூர்–காராக் விரைவுச்சாலை

## விளக்கம்

**விரைவுச்சாலை** (ஆங்கிலம்: *Expressway;* மலாய்: *Lebuhraya*).  
**மலேசிய விரைவுச்சாலை** (ஆங்கிலம்: *Malaysian Expressway;* மலாய்: *Lebuhraya Malaysia*).  
**நெடுஞ்சாலை** (ஆங்கிலம்: *Highway*; மலாய்: *Laluan*).  
**மலேசியக் கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*).
# கோலாலம்பூர்–காராக் விரைவுச்சாலை

## பொது

இந்த நெடுஞ்சாலையைப் பற்றி சில பிரபலமான புராணக் கதைகளும்; நாட்டுப்புறக் கதைகளும் உள்ளன. இந்தச் சாலையை "உலகின் பேய்கள் நிறைந்த நெடுஞ்சாலைகளில்" ஒன்றாக அறிவித்து இருக்கிறார்கள்.  
இரவில் தாமதமாக வாகனம் ஓட்டும் பலர் இந்த சாலையில் விசித்திரமான உயிரினங்கள்; காணாமல் போன ஒரு பள்ளி மாணவன் மற்றும் பொந்தியானாக் பேய் *(Pontianak)* போன்றவற்றைப் பார்த்து இருப்பதாகவும் சொல்லப் படுகிறது. ஓட்டுநர் இல்லாத மஞ்சள் நிறக் காரையும் சிலர் பார்த்ததாகவும் சொல்லப் படுகிறது.
# கோலாலம்பூர்–காராக் விரைவுச்சாலை

## வரலாறு

1970-ஆம் ஆண்டுகளுக்கு முன்னர் கோலாலம்பூரில் உள்ள கோம்பாக் பகுதியில் இருந்து, பகாங், பெந்தோங் நகருக்குச் செல்ல எனும் குறுகலான **மலேசியச் கூட்ட்ரசு சாலை 68** இருந்தது.  
அதற்கு மாற்றாக மலேசிய அரசாங்கத்தால் கோலாலம்பூர்-காராக் நெடுஞ்சாலை உருவாக்கப்பட்டது. இந்த நெடுஞ்சாலை கட்டப்படும் போது *கெந்திங் செம்பா* *(Genting Sempah)* எனும் இடத்தில் 900 மீட்டர் சுரங்கப் பாதையும் உருவாக்கப்பட்டது.
# கோலாலம்பூர்–காராக் விரைவுச்சாலை

## வரலாறு

### முதலாவது சுரங்கப் பாதை

அந்த கெந்திங் செம்பா சுரங்கப் பாதைதான் மலேசியாவின் முதலாவது நெடுஞ்சாலை சுரங்கப் பாதையாகும். கோலாலம்பூர் - காராக் நெடுஞ்சாலை, 1979-ஆம் ஆண்டில், அப்போதைய பொதுப்பணிகள் மற்றும் தொடர்பு அமைச்சர் டத்தோ அப்துல் கானி கிலோங் *(Dato Abdul Ghani Gilong)* என்பவரால் அதிகாரப்பூர்வமாகத் திறந்து வைக்கப்பட்டது.  
இருப்பினும், அந்த நேரத்தில் ஒரு விவசாய நாடாக இருந்த மலேசியாவிற்கு, இந்த நெடுஞ்சாலையின் கட்டுமானச் செலவுகள் மிகவும் அதிகமானதாக இருந்தது.
# கோலாலம்பூர்–காராக் விரைவுச்சாலை

## வரலாறு

### மலேசிய நெடுஞ்சாலை ஆணையm

எனவே, அனைத்துக் கட்டுமானப் பணிகளின் செல்வுகளை ஈடுகட்ட கோலாலம்பூர் - காராக் நெடுஞ்சாலையில் சுங்கச்சாவடிகளை அமைக்க அரசாங்கம் முடிவு செய்தது.  
இதன் விளைவாக, கோம்பாக் மற்றும் பெந்தோங் ஆகிய இரண்டு இடங்களில் சுங்கச் சாவடிகள் கட்டப்பட்டன. அந்தச் சுங்கச்சாவடிகள், மலேசிய நெடுஞ்சாலை ஆணையத்தின் *(Malaysian Highway Authority)* கீழ் நிர்வகிக்கப் பட்டன.
# கோலாலம்பூர்–காராக் விரைவுச்சாலை

## வரலாறு

### முக்கிய நிகழ்வுகள்

**28 ஜனவரி 1990** - கோம்பாக்கில் உள்ள கெந்திங் செம்பா சுரங்கப் பாதைக்கு அருகில் கிலோமீட்டர் 32.5-இல்; கூட்டரசு கலகப் பிரிவு காவல்துறை வாகனங்கள், ஒரு எண்ணெய் லாரி, ஒரு பயணிகள் பேருந்து மற்றும் 10 கார்கள் மோதிக் கொண்டதில் 11 கலகத் தடுப்புக் காவலர்கள் உட்பட 17 பேர் கொல்லப் பட்டனர்.  
**11 நவம்பர் 2015** - கனமழை காரணமாக, லெந்தாங் மற்றும் புக்கிட் திங்கி, இடையே விரைவுச்சாலையின் கி.மீ. 52.4-இல் நிலச்சரிவு ஏற்பட்டது. அதனால் அந்தப் பாதை போக்குவரத்துக்கு மூடப்பட்டது.
# கோலாலம்பூர்–காராக் விரைவுச்சாலை

## வரலாறு

### சுங்கச்சாவடி கட்டணங்கள்

**(15 அக்டோபர் 2015 முதல்)**
# கோலாலம்பூர்–காராக் விரைவுச்சாலை

## வரலாறு

### சுங்கச்சாவடி கட்டணங்கள்

#### கோம்பாக் சுங்கச்சாவடி (GBK)

| விகிதம் ரிங்கிட் (RM) |  |  |  |
| --- | --- | --- | --- |
| **0** | மோட்டார் சைக்கிள்கள், மிதிவண்டிகள் அல்லது 2 அல்லது அதற்கும் குறைவான சக்கரங்களைக் கொண்ட வாகனங்கள் | இலவசம் |  |
| **1** | வாடகை வாகனங்கள் தவிர்த்து 2 அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் | RM6.00 |  |
| **2** | பேருந்துகள் தவிர்த்து 2 அச்சுகள் மற்றும் 5 அல்லது 6 சக்கரங்கள் கொண்ட வாகனங்கள் | RM12.00 |  |
| **3** | 3 அல்லது அதற்கு மேற்பட்ட அச்சுகள் கொண்ட வாகனங்கள் | RM18.00 |  |
| **4** | வாடகை வாகனங்கள் | RM3.00 |  |
| **5** | பேருந்துகள் | RM5.00 | } |
# கோலாலம்பூர்–காராக் விரைவுச்சாலை

## வரலாறு

### சுங்கச்சாவடி கட்டணங்கள்

#### பெந்தோங் சுங்கச்சாவடி (BTG)

| விகிதம் ரிங்கிட் (RM) |  |  |  |
| --- | --- | --- | --- |
| **0** | மோட்டார் சைக்கிள்கள், மிதிவண்டிகள் அல்லது 2 அல்லது அதற்கும் குறைவான சக்கரங்களைக் கொண்ட வாகனங்கள் | இலவசம் |  |
| **1** | வாடகை வாகனங்கள் தவிர்த்து 2 அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் | RM3.50 |  |
| **2** | பேருந்துகள் தவிர்த்து 2 அச்சுகள் மற்றும் 5 அல்லது 6 சக்கரங்கள் கொண்ட வாகனங்கள் | RM7.00 |  |
| **3** | 3 அல்லது அதற்கு மேற்பட்ட அச்சுகள் கொண்ட வாகனங்கள் | RM10.50 |  |
| **4** | வாடகை வாகனங்கள் | RM1.80 |  |
| **5** | பேருந்துகள் | RM3.00 | } |  
:**குறிப்பு:** தொட்டு செல் *(Touch 'n Go)* அட்டைகள் மற்றும் வானலை அடையாள அட்டைகள் *(RFID)* அல்லது சூட்டிகை அட்டை *(SmartTAG)* மூலமாக மட்டுமே சாவடிக் கட்டணங்களைச் செலுத்த முடியும். ரொக்கப் பணப் பரிமாற்றம் ஏற்றுக் கொள்ளப்பட மாட்டாது.
# பொடிடேயா

**பொடிடேயா** (*Potidaea* ; பண்டைய கிரேக்கம் : , *Potidaia*, மேலும் Ποτείδαια, *Poteidaia* ) என்பது கொரிந்தியர்களால் கிமு 600 இல் நிறுவப்பட்ட ஒரு குடியேற்றமாகும். இது பல்லீன் தீபகற்பத்தின் மிகக் குறுகிய இடத்தில், சாலிசிசின் வடக்கு முனையில் உள்ள மூன்று தீபகற்பங்களின் மேற்கில் உள்ளது.
# பொடிடேயா

## வரலாறு

கிமு 479 இல் பாரசீகர்களால் முற்றுகையிடப்பட்டபோது, அப்போது ஏற்பட்ட பெரும் அலையால் அதாவது, ஆழிப்பேரலையால் இந்த நகரம் காப்பாற்றப்பட்டிருக்கலாம். போர்த் தொடுத்த பாரசீகர்கள் வழக்கத்திற்கு மாறாக கடல் பின்வாங்கியதை தங்களுக்கு சாதகமாக பயன்படுத்திக் கொள்ள முயன்றார்கள், "முன்பு இருந்ததை விட, அந்த இடத்தில் திடீரென்று உயர்ந்த அலையால் கடும் வெள்ளப்பெருக்கு ஏற்பட்டது" என ஆச்சரியத்துடன் எரோடோட்டசு தெரிவிக்கிறார். 2012 ஆம் ஆண்டில், ஆச்சென் பல்கலைக்கழக ஆராய்ச்சியாளர்கள், ஆழிப்பேரலைக்கு ஆளாகும் கிரேக்கப் பகுதிகளில் இப்பகுதியையும் சேர்க்க வேண்டும் என்பதற்கான ஆதாரங்களைக் கண்டுபிடித்ததாக அறிவித்தனர்.  
ஆழிப்பேரலை பொதுவாக பூகம்பங்களுடன் தொடர்புடையது, ஆனால் இந்த நிகழ்வைக் குறிப்பிட்ட எரோடோடஸ் அந்த நேரத்தில் பூகம்பத்தைப் பற்றி எதுவும் குறிப்பிடவில்லை. இதனால் இந்த நிகழ்வு வளிதண்டல அழுத்தத்தினால் ஏற்பட்ட வானிலை ஏழிப்பேரலையாக இருந்திருக்க அதிக வாய்ப்புள்ளது. மத்தியதரைக் கடலில் இதுபோன்ற நிகழ்வுகள் ஒப்பீட்டளவில் பொதுவானவை மட்டுமல்ல, அவற்றினால் ஏற்படும் பேரலை விளைவானது நீண்ட, குறுகிய நீரில் பெருக்கக்கூடியது. இது டோரோனியோஸ் வளைகுடாவின் தலைப்பகுதியில் அமைந்துள்ள பொடிடியாவில் ஏற்படுவதற்கு வாய்ப்பான ஒரு பகுதியாகும்.  
டெலியன் கூட்டணி காலத்தில், ஏதென்ஸ் மற்றும் கொரிந்து இடையே மோதல்கள் ஏற்பட்டன. இருப்பினும், கொரிந்தியர்கள் ஒவ்வொரு ஆண்டும் பொடிடேயாவுக்கு உயர் அதிகாரிகளை அனுப்பவது வழக்கமாக இருந்தது. ஏதென்சுக்கும் கொரிந்துக்கும் இடையிலான அனைத்து மோதல்களிலும் பொடிடேயா தவிர்க்க முடியாமல் ஈடுபட்டது. கிமு 432 இல் ஏதெனியர்களுக்கு எதிராக இதன் மக்கள் கிளர்ச்சி செய்தனர். மேலும் பெலோபொன்னேசியப் போரின் தொடக்கத்தில் இது முற்றுகையிடப்பட்டது மேலும் கிமு 430 இல் பொடிடேயா சமரில் கைப்பற்றப்பட்டது.  
கிமு 363 இல் ஏதெனியர்கள் நகரத்தை மீட்டெடுத்தனர், ஆனால் கிமு 356 இல் பொடிடேயா மாசிடோனின் இரண்டாம் பிலிப்பின் கைகளில் வீழ்ந்தது. அதன்பிறகு பொடிடேயா அழிக்கப்பட்டு இந்தப் பிரதேசம் ஒலிந்தியர்களிடம் ஒப்படைக்கப்பட்டது. கசாண்டர் இதே இடத்தில் ஒரு நகரத்தை கட்டினார், அதற்கு கசாண்ட்ரியா என்று பெயரிடப்பட்டது. இந்த நேரத்தில்தான், இன்றும் இருக்கும் கால்வாய், பூசந்தியின் குறுகிய பகுதியில் அகழந்து உருவாக்கப்பட்டது. ஒருவேளை நகரத்தை கடற்படை தளமாக மாற்றும் நோக்கத்துடன் அவ்வாறு செய்யப்பட்டிருக்கலாம். கிமு 43 இல் ஒரு உரோமானிய குடியேற்றம் மாசிடோனியாவின் புரோகன்சல் மூலம் ஏற்படுத்தப்பட்டு உரோமானியர்கள் குடியேறப்பட்டனர். இது கிமு 30 இல் ஆக்டேவியன் (எதிர்கால அகஸ்ட்டஸ் ) மூலம் மீள்குடியேற்றப்பட்டது மற்றும் கொலோனியா யூலியா அகஸ்டா கசாண்ட்ரென்சிஸ் என்ற அதிகாரப்பூர்வ பெயரைப் பெற்றது.
# பொடிடேயா

## நவீன மரபு

முதல் உலகப் போருக்குப் பிறகு சின்ன ஆசியாவில் இருந்து வந்த அகதிகளுக்காகக் கட்டப்பட்ட நவீன குடியேற்றமான நியா பொடிடாயா, இந்த பழமையான இடத்திற்கு அருகில் அமைக்கபட்டது.  
பரவலர் பண்பாட்டில், ஜீனா: வாரியர் பிரின்சஸ் என்ற தொலைக்காட்சி தொடரில் வரும் கற்பனை கதாபாத்திரமான கேப்ரியல் பொடிடேயாவை சேர்ந்தவர் என்று சித்தரிக்கப்பட்டது.
# பொடிடேயா

## மேலும் பார்க்கவும்

- டெலியன் கூட்டணி
# ஆர்கெஸ்ட்ராடஸ் (தளபதி)

**ஆர்கெஸ்ட்ராடஸ்** (*Archestratus*, **Ἀρχέστρατος** ) என்பவர் கிமு 432 இல் கிளர்ச்சி செய்த பொடிடேயாவை ஒடுக்க ஏதென்சால் அனுப்பப்பட்ட ஒரு தளபதி ஆவார். கிளர்ச்சியை அடக்கி, பொடிடேயா முக்கியஸ்தர்களை பணயக்கைதிகளாக பிடித்து, நகரின் மதிலை இடிக்கும் நோக்கத்துடன் இவர் அங்கு அனுப்பப்பட்டார். இந்த போர்ப் பயணத்தின்போது இவருடன் ஆல்சிபியாடீசு மற்றும் தத்துவஞானி சாக்கிரட்டீசு ஆகியோர் சென்று போர்புரிந்திருக்கலாம் எனப்படுகிறது.  
ஆர்கெஸ்ட்ராடஸ் தன் தலைமையிலான படைகளுடன் சென்று, திரேசுவில் தரையிறங்கிய பிறகு, பொடிடேயாவைத் தாக்காமல், மாசிடோனில் உள்ள தெர்மாவை நோக்கித் திரும்பினார். ஏனெனில் பொடிடேயன்களின் கிளர்ச்சிக்கு தூண்டுதலாகவும், உதவியாகவும் மாசிடோனியாவின் இரண்டாம் பெர்டிக்காஸ் இருந்ததே காரணமாகும். ஆர்கெஸ்ட்ராடஸிடம் 30 கப்பல்கள் மற்றும் ஆயிரம் ஆயுதமேந்திய வீரர்கள் இருந்தனர். ஆனால் கிளர்ச்சியாளர்களை ஒடுக்க முடியாத அளவுக்கு இவரது படை மிகவும் சிறியதாக இருந்தது. சில அறிஞர்கள் ஆர்க்கிஸ்ட்ராடசின் கடற்படையின் அணுகுமுறையே பொடிடேயாவை வெளிப்படையாக கிளர்ச்சியில் ஈடுபடும் நிலைக்கு தள்ளியது என்று கருத்து தெரிவித்துள்ளனர்.  
பொடிடேயா சமரில் ஈடுபட படைகள் சுற்றி மீண்டும் வந்ததாக கருதப்படுகிறது.  
பின்னர், ஆர்கெஸ்ட்ராடஸ் பத்து ஸ்ரடிகெஸ்களில் ஒருவராக இருந்தார் ( *στοατηγοί*, அல்லது "கமாண்டர்கள்") அவர்கள் 407 இல் நோட்டியம் சமருக்குப் பிறகு அல்சிபியாட்சை முறியடிக்க ஏதெனியன் கடற்படையின் கட்டளை அதிகாரிகளாக நியமிக்கப்பட்டனர்.  
இந்தப் பட்டியலில் ஆர்கெஸ்ட்ராடஸின் பெயரை நமக்குக் கொடுக்கும் எழுத்தாளர்களான செனபோன் மற்றும் டியோடோரஸ் சிகுலஸ் ஆகியோர் இவரைப் பற்றி குறிப்பாக எதுவும் கூறவில்லை; ஆனால் இவர் மைட்டிலீனில் இறந்தார் என்று லிசியாசின் எழுத்துக்களிலிருந்து தெரிகிறது. எனவே காலிக்ராடிடாஸ் ஏதெனியன் கடற்படையை Ἐκατόννησοι இலிருந்து துரத்தியபோது இவர் கோனனுடன் இருந்ததாகத் தெரிகிறது.  
இந்த ஆர்கெஸ்ட்ராடஸ் என்ற பெயரைக் கொண்ட நபர் *பூலி அவையினரிடம்* மாறுபாடு கொண்டதாகக் கருதப்படுகிறது. அவர் ஏதெனியர்களை எசுபார்த்தன்களிடம் சரணடைய பரிந்துரைத்ததற்காக சிறையில் அடைக்கப்பட்டார்.
# கமல் பசதி

**கமல் பசதி** என்பது கர்நாடகாவின் பெல்காம் நகரில் உள்ள பெல்காம் கோட்டைக்குள் அமைந்துள்ள ஒரு சமணர் கோவில் ஆகும்.  
கமல் பசதியானது பிர்ச்சிராஜாவால் (Birchiraja) கட்டப்பட்டது. இவர் ஜெய ராயா என்றும் அழைக்கப்படுகிறார். கி.பி. 1204 ஆம் ஆண்டில் ராட்டா வம்சத்தின் நான்காம் கார்த்தவீர்யாவின் அரசவையில் ஒரு அதிகாரியாக இருந்தவர். சுபச்சந்திரபட்டாரகதேவா என்ற ஜெயின் துறவியின் வழிகாட்டுதலின் கீழ் இக்கோவில் கட்டப்பட்டது. கார்த்தவீர்யதேவா மற்றும் யுவராஜகுமார மல்லிகார்ஜுனதேவா ஆகியோர், கி.பி.1205 ஆம் ஆண்டு தேதியிடப்பட்ட ஒரு கல்வெட்டு படி, இந்தக் கோவிலின் கட்டிடக்கலைஞர்கள் ஆவர்.
# கமல் பசதி

## கட்டிடக்கலை

கமல் பசதியின் மையக் கூரை குவிமாடத்தில் தாமரை மலர் செதுக்கப்பட்டதால் "கமல்" என்ற பெயரைப் பெற்றது. குவிமாட தாமரையில் 72 இதழ்கள் உள்ளன. இது கடந்த கால, நிகழ்கால மற்றும் எதிர்காலத்தின் 24 தீர்த்தங்கரர்களைக் குறிக்கிறது. கோவிலின் சுவர்களில் நுணுக்கமான வடிவமைப்புகள், விளிம்பு அழகணிகள் மற்றும் சிற்பங்கள் வடிக்கப்பட்டுள்ளன. கோவில் சுவரின் ஒவ்வொரு போதிகை முடிவிலும் ஒரு நாகப்பாம்பின் சிற்பத்துடன் கூடிய தூண் தாங்குகிறது. தூண்கள் நன்கு செதுக்கி அலங்காரிக்கப்பட்டு நேர்த்தியாக மெருகூட்டப்பட்டுள்ளன. கருவறை வாசல் நன்கு செதுக்கப்பட்டுள்ளது.  
மொத்தம் ஐந்து சிறிய கருவறைகளில் தீர்த்தங்கரர்களின் சிலைகள் நிறுவப்பட்டுள்ளன; இந்த கருவறைகளுக்கு இடையே ஒரு சிறிய விதானத்தின் கீழ் நிற்கும் நிலையில் நான்கு யட்சர்களும் மற்றும் யட்சிகளும் செதுக்கப்பட்டுள்ளனர். கருவறையின் உள்ளே இருக்கும் தூண்கள் மிகப்பெரிதாகவும் சதுரமாகவும் உள்ளன. கதவின் இருபுறமும் உள்ள சுவர் மாடங்களில் சமண தெய்வங்களின் சிற்பங்கள் உள்ளன. இக்கோவிலின் முகமண்டபம் ஒரு கட்டிடக்கலையின் தலைசிறந்த படைப்பாகக் கருதப்படுகிறது. கோவிலின் மூலவர் நேமிநாதர் கருப்பு நிற சிலையாக வடிக்கப்பட்டுள்ளார். கோவிலில் ரிஷபநாதர் பத்மாசனத்திலும், சுமதிநாதர் கயோத்சர்க தோரணையிலும் மற்றும் பார்சுவநாதர் ஏழு தலை நாகத்துடனும் சிலைகளாக வடிக்கப்பட்டுள்ளனர். ஒன்பது தீர்த்தங்கரர்களால் பிரதிநிதித்துவப்படுத்தப்படும் நவக்கிரகத்தின் ஒற்றைக்கல் சிலையும் இந்த கோவிலில் இடம்பெற்றுள்ளது.  
கமல் *பசதிக்கு அருகில் சிக்கி பசதி* மற்றும் பூசாரி இல்லம் உள்ளது.
# கமல் பசதி

## பிரபலமான கலாச்சாரத்தில்

கமல் பசதியின் 816வது ஆண்டு நினைவாக டிசம்பர் 2020 அன்று சிறப்பு அஞ்சல் அட்டை வெளியிடப்பட்டது.
# வலைவாசல்:விலங்குரிமை/வலைவாசல்கள்

<div id:"தொடர்புடைய வலைவாசல்கள்"></div>
| இந்து சமயம்
rect 0 0 1000 750 விலங்குகள்
desc </imagemap></div> | சைவம்
rect 0 0 1000 750 உயிரியல்
desc </imagemap></div> | சைவம்
rect 0 0 1000 750 மெய்யியல்
desc </imagemap></div> | சைவம்
rect 0 0 1000 750 பெண்ணியம்
desc </imagemap></div> | சைவம்
rect 0 0 1000 750 சட்டம்
desc </imagemap></div> | அரசியல்
rect 0 0 1000 500 அரசியல்
desc </imagemap></div> |  |
| --- | --- | --- | --- | --- | --- | --- |
| **விலங்குகள்** | **உயிரியல்** | **மெய்யியல்** | **பெண்ணியம்** | **சட்டம்** | **அரசியல்** | }<noinclude> </noinclude> |
# பீஸ்மேக்கர் (தொலைக்காட்சித் தொடர்)

**பீஸ்மேக்கர்** என்பது 2022 ஆம் ஆண்டு வெளியான அமெரிக்க நாட்டு மீநாயகன் தொலைக்காட்சித் தொடர் ஆகும். இந்த தொடர் டிசி காமிக்ஸ் வரைகதையில் தோன்றிய 'பீஸ்மேக்கர்' என்ற கதாபாத்திரத்தை அடிப்படையாகக் கொண்டு எச்பிஓ மாக்சு என்ற ஓடிடி தளத்திற்காக ஜேம்ஸ் கன் என்பவர் உருவாக்கியுள்ளார். இது டிசி நீட்டிக்கப்பட்ட பிரபஞ்சத்தின் முதலாவது தொலைக்காட்சித் தொடர் மற்றும் 2021 ஆம் ஆண்டு வெளியான தி சூசைட் ஸ்க்வாட் என்ற திரைப்படத்தின் வழித்தொடரும் ஆகும். இந்தத் தொடர் படத்தின் நிகழ்வுகளுக்குப் பிறகு அமைக்கப்பட்ட ஜிங்கோஸ்டிக் கொலையாளி கிறிஸ்டோபர் இசுமித் / பீஸ்மேக்கர் பற்றி விளக்குகின்றது. இது வார்னர் புரோஸ். தொலைக்காட்சி உடன் இணைந்து தி சப்ரன் கம்பெனி மற்றும் இட்ரோல் கோர்ட் என்டர்டெயின்மென்ட் ஆகியவற்றால் தயாரிக்கப்பட்டது.  
தி சூசைட் ஸ்க்வாட் படத்தில் நடித்த ஜான் சீனா என்பவரே மறுபடியும் கிறிஸ்டோபர் இசுமித் / பீஸ்மேக்கர் என்ற பாத்திரத்தை மறுபரிசீலனை செய்கிறார். இவருடன் இணைந்து தனியல் புரூக்ஸ், பிரட்டி ஸ்ட்ரோமா, சுக்வுடி இவுஜி, ஜெனிபர் ஹாலண்ட், இசுடீவ் ஏஜி மற்றும் ராபர்ட் பாட்ரிக் ஆகியோரும் நடித்துள்ளனர். தி சூசைட் ஸ்க்வாட் படப்பிடிப்பின் போது ஜான் சீனா ஒரு நாடக நடிகராக இருந்ததைக் குறிப்பிட்டு ஜேம்ஸ் கன் என்பவர் பீஸ்மேக்கரை உருவாக்கினார், மேலும் கோவிட்-19 பெருந்தொற்றுநோய்களின் போது எட்டு அத்தியாயங்களைக் கொண்ட கதை எழுதப்பட்டது. பின்னர் செப்டம்பர் 2020 இல் எச்பிஓ மாக்சு நேரடியாகத் பதிவிடப்படும் என்று அறிவிக்கப்பட்டது, மேலும் அடுத்த மாதங்களில் கூடுதல் நடிகர்கள் சேர்க்கப்பட்டனர். சனவரி 2021 இல் கனடாவின் வான்கூவரில் படப்பிடிப்பு நடைபெற்றது.  
இந்த தொடர் சனவரி 13, 2022 அன்று எச்பிஓ மாக்சு இல் அதன் முதல் மூன்று அத்தியாயங்களுடன் திரையிடப்பட்டது. மீதமுள்ள அத்தியாயங்கள் பிப்ரவரி 17 வரை வாரந்தோறும் வெளியிடப்பட்டது. ஒவ்வொரு அத்தியாயமும் கடந்த காலத்தை விட அதிக பார்வையாளர்களைப் பெற்றது, எச்பிஓ மாக்சு அசல் அத்தியாயமும் அதிகபட்ச ஒற்றை நாள் பார்வையாளர்களின் சாதனையை இறுதி அத்தியாயம் முறியடித்தது. இந்தத் தொடர் நேர்மறையான விமர்சனங்களைப் பெற்றது, ஜானின் நடிப்பு மற்றும் ஜேம்ஸ் கன்னின் இயக்கம் மற்றும் எழுத்து ஆகியவற்றிற்கு பாராட்டுகள் குவிந்தன. இரண்டாவது பருவம் பிப்ரவரி 2022 இல் அறிவிக்கப்பட்டது, மேலும் ஜேம்ஸ் கன் அனைத்து அத்தியாயங்களையும் எழுதி இயக்கவுள்ளார்.
# பீஸ்மேக்கர் (தொலைக்காட்சித் தொடர்)

## கதைச்சுருக்கம்

இந்த தொடர் 2021 இல் வெளியான தி சூசைட் ஸ்க்வாட் நிகழ்வுகளின் போது ஏற்பட்ட காயங்களிலிருந்து மீண்ட பிறகு, கிறிஸ்டோபர் இசுமித் / பீஸ்மேக்கர் மர்மமான ஏ.ஆர்.ஜி.யு.எஸ். இல் சேர வேண்டிய கட்டாயம் ஏற்பட்டது. பிளாக் ஆப்ஸ் அணி "புராஜெக்ட் பட்டர்ஃபிளை" என்ற குழு பெயரில் உலகெங்கிலும் உள்ள மனித உடல்களைக் கைப்பற்றிய ஒட்டுண்ணி பட்டாம்பூச்சி போன்ற உயிரினங்களைக் கண்டறிந்து அகற்றும் பணியில் அவர்கள் ஈடுபட்டுள்ளனர்.
# சுவாலமாலினி கோவில்

**சுவாலமாலினி கோவில்** அல்லது ஸ்ரீ அதிசய சேத்திர சிம்மனகட்டே சுவால மாலினி திகம்பர சமணக் கோவில் அல்லது அதிசய ஸ்ரீ சேத்திர சிம்மனகட்டே என்பது கர்நாடகாவின் சிக்மகளூர் மாவட்டத்தில் உள்ள நரசிம்மராசபுரத்தில் உள்ள ஒரு புகழ்பெற்ற சமணக் கோவிலாகும்.
# சுவாலமாலினி கோவில்

## கோவில் பற்றி

இந்த கோவில் சுவாலமாலினி தேவிக்கு அர்ப்பணிக்கப்பட்ட முக்கிய சமண மையங்களில் ஒன்றாகக் கருதப்படுகிறது. கோவிலில் சுவாலமாலினியின் சிலை உள்ளது, இது இக்கோவிலின் காவல் தெய்வமாக இருந்து வருகிறது. தனம், இரட்டை அம்பு, சக்கரம், திரிசூலம், பாசம், கொடி, கிண்ணம் மற்றும் கலசம் ஆகியவற்றை ஏந்திய எட்டுக் கைகளைக் கொண்டது இந்தச் சிலை. இந்தக் கோவில் விஜயநகர காலத்தைச் சேர்ந்தது. முலா சங்கத்தின் யபானியா பிரிவின் ஒரு பகுதியாகும். இந்த கோவில் வளாகத்தில் ஹும்ச மாதா உள்ளது. கர்நாடகாவில் எஞ்சியிருக்கும் 11 பட்டாரக்களில் இது ஒரு தலமாகும். கோவிலின் சமவசரணத்தின் சித்தரிப்பு பார்சுவநாத பசதியில் உள்ளது.  
இந்த கோவில் அதன் *சதுர்விதா (நான்கு மடங்கு) தான*' பாரம்பரியத்திற்கு பிரபலமானது.
# சுவாலமாலினி கோவில்

## மேலும் பார்க்கவும்

- ஹம்சா ஜெயின் கோவில்கள்
- பத்மாவதி
# இராயப்பேட்டை மணிக்கூண்டு, சென்னை

**இராயப்பேட்டை மணிக்கூண்டு,சென்னை** என்பது இந்தியாவின் சென்னையில் உள்ள இராயப்பேட்டைக்கு அருகில் உள்ள ஒரு தனித்த கடிகார கோபுரம் ஆகும். இது நகரத்தில் உள்ள நான்கு தனித்த கடிகார கோபுரங்களில் ஒன்றாகும். மற்ற மூன்று மின்ட், டோவெட்டன் மற்றும் புளியந்தோப்பில் உள்ளன.
# இராயப்பேட்டை மணிக்கூண்டு, சென்னை

## வரலாறு

கடிகார கோபுரங்கள் வருவதற்கு முன்பு, புனித ஜார்ஜ் கோட்டையில், அதிகாரிகள் ஒவ்வொரு நாளும் இரவு 8:00 மணிக்கு பீரங்கி குண்டுகளை சுடுவார்கள். 19 ஆம் நூற்றாண்டின் இறுதி வரை தொடர்ந்த இந்த நடைமுறை, 1900 களின் முற்பகுதியில் புரசைவாக்கம் டோவெட்டன் சந்திப்பில் முதல் தனித்த கடிகார கோபுரம் கட்டப்பட்ட பிறகு நிறுத்தப்பட்டது.
# இராயப்பேட்டை மணிக்கூண்டு, சென்னை

## இடம்

இராயப்பேட்டை மணிக்கூண்டு, வெஸ்ட்காட் சாலை, ஒயிட்ஸ் சாலை, ஜெனரல் பேட்டர்ஸ் சாலை மற்றும் பைக்ராஃப்ட்ஸ் சாலை ஆகிய சாலைகள் சந்திக்கும் சந்திப்பில் அமைந்துள்ளது.
# இராயப்பேட்டை மணிக்கூண்டு, சென்னை

## மணிக்கூண்டு

கடிகார கோபுரம் கிளாசிக் ஆர்ட் டெகோ கட்டிடக்கலை பாணியில் கட்டப்பட்டது. நகரத்தின் எடுத்துக்காட்டத்தக்க பாணியாக இந்த மணிக்கூண்டு திகழ்கிறது.  
ஏப்ரல் 2021 இல், மணிக்கூண்டு இராயப்பேட்டை ரோட்டரி கிளப்பால் ஏற்றுக்கொள்ளப்பட்டது.
# இராயப்பேட்டை மணிக்கூண்டு, சென்னை

## மேலும் பார்க்கவும்

- தங்கசாலை மணிக்கூண்டு கோபுரம்
- சென்னையின் வரலாறு
- சென்னையில் உள்ள பாரம்பரிய கட்டமைப்புகள்
# மென்கௌஹோர் கையூ

**மென்கௌஹோர் கையூ** (**Menkauhor Kaiu**) பண்டைய எகிப்தின் பழைய எகிப்திய இராச்சியத்தை ஆண்ட ஐந்தாம் வம்சத்தின் ஏழாவது ஆட்சியாளர் ஆவார். இவர் பழைய எகிப்திய இராச்சியத்தை கிமு 2399 முதல் கிமு 2390 முடிய ஒன்பது ஆண்டுகள் ஆட்சி செய்தார். இவரது கல்ல்லறை சக்காரா நகரத்தின் தலையற்ற பிரமிடுவில் உள்ளது. இவர் கட்டிய நினைவுச் சின்னங்களில் முக்கியமானது தலையற்ற பிரமிடு மற்றும் சூரியக் கடவுளான இராவின் கோயில் ஆகும். இவருக்குப் பின் ஜெத்கரே இசேசி பழைய எகிப்தின் இராச்சியத்தின் அரியணை ஏறினார். இவரது தந்தை நியூசெர்ரே இனி அல்லது நெபெரெபிரே என கருதப்படுகிறார்கள்.
# மென்கௌஹோர் கையூ

## இதனையும் காண்க

- சக்காரா
- பாரோக்களின் பட்டியல்
- பண்டைய எகிப்திய அரசமரபுகள்
# சென்னை யூத கல்லறை

**யூத கல்லறை** என்பது இந்தியாவின் சென்னையைச் சேர்ந்த வெளிநாட்டு (பரதேசி) யூதர்களுக்கான கல்லறை ஆகும். இது இலாயிட்சு சாலையில் அமைந்துள்ளது. ஒரு காலத்தில் குறிப்பிடத்தக்க யூத மக்கள் தொகை கொண்ட சென்னையின், ஒரே நினைவுச் சின்னமாக இந்த கல்லறை திகழ்கிறது. இது இப்போது கிட்டத்தட்ட அழிந்து விட்டது. இங்குள்ள சுடுகாட்டில் 18 ஆம் நூற்றாண்டைச் சேர்ந்த யூத வைர வியாபாரிகளின் கல்லறைகளும் இடம்பெற்றுள்ளன. கல்லறையில் 30 க்கும் குறைவான கல்லறைகளே உள்ளன. இவற்றுள் சில கல்லறைகள் 300 ஆண்டுகளுக்கு மேல் பழைமையானவை. மெரினா மீன் சந்தைக்கு மேற்கில் உள்ள சாலையின் ஒரு மோசமான சந்தைப் பகுதியில் இந்த கல்லறை அமைந்துள்ளது. பஹாய் நம்பிக்கை மற்றும் சீன கல்லறைகளுக்கு அருகில் உள்ளது. கல்லறையில் முன்பு ஒரு இரும்பு வாயில் கதவு இருந்தது. அதில் ஒரு தகடு இணைக்கப்பட்டது. அதில் டேவிட் நட்சத்திரம் மற்றும் "யூத கல்லறை" என்ற வார்த்தைகள் பொறிக்கப்பட்டுள்ளன. 2016 ஆம் ஆண்டு புதுப்பிக்கப்பட்ட பிறகு, இந்தக் கதவுகள் நீக்கப்பட்டு உறுதியான கதவுகள் பொருத்தப்ப்பட்டன. புனரமைக்கப்படுவதற்கு முன்பு, மயானம் கடுமையான பழுதடைந்த நிலையில் இருந்தது. துருப்பிடித்த இரும்பு கதவுகள், ஓரளவு வளர்ந்த புதர்கள் மற்றும் விரிசல் சுவர்கள் என்று பழுதடைந்திருந்தது. மயானத்தின் இருப்பு மற்றும் வரலாற்று முக்கியத்துவத்தை சுற்றியுள்ள பகுதி மக்கள் கவனிக்கவில்லை. 2016 ஆம் ஆண்டு வரை, இது குறைவான பார்வையாளர்களைக் கொண்டிருந்தது.
# சென்னை யூத கல்லறை

## வரலாறு

**1500 முதல் யூத கல்லறையானது** பவள வணிகர் தெரு, ஜார்ஜ் டவுன், மெட்ராசில்**,** வாழ்ந்த ஆம்ஸ்டர்டாம் செபார்டிக் சமூகத்தால் கட்டப்பட்டது. பதினேழாம் மற்றும் பதினெட்டாம் நூற்றாண்டுகளில் போர்த்துகீசிய யூதர்கள் அதிக அளவில் இருந்துள்ளனர்.எனினும் ஜெப ஆலயமோ அல்லது யூத மக்களோ இன்று எஞ்சவில்லை.  
1644 ஆம்ஸ்டர்டாம் செபார்டிக் சமூகத்தைச் சேர்ந்த ஜாக் (ஜெய்ம்) டி பைவா (பாவியா) என்பவரால் பெத்தநாயக்கன்பேட்டையில் **இரண்டாவது யூத கல்லறை** கட்டப்பட்டது, இது பின்னர் மின்ட் தெருவின் தெற்கு முனையாக மாறியது,  
**1687** ஜாக்யூஸ் (ஜெய்ம்) டி பைவா (பாவியா) 1687 ஆம் இறந்தவுடன் கல்லறையில் அடக்கம் செய்யப்பட்டார்  
**1934** இரண்டாவது யூத கல்லறை உள்ளூர் அரசாங்கத்தால் ஓரளவு இடிக்கப்பட்டது. கல்லறைகள் மெட்ராஸின் மத்திய பூங்கா பகுதிக்கு மாற்றப்பட்டன. கல்லறையின் வாயிலில் (ஒரு யூத கல்லறைக்கான வழக்கமான பதவி, அதாவது "வாழ்க்கை வீடு. ") என்று எபிரேய மொழியில் எழுதப்பட்டது.  
**5 ஜூன் 1968** உள்ளூர் அரசாங்கம் இரண்டாவது யூத கல்லறையை முழுவதுமாக இடித்து, அரசுப் பள்ளி கட்டுவதற்காக நிலத்தைக் கையகப்படுத்தியது, எனவே ரபி லெவி சாலமன் (மெட்ராஸ் ஜெப ஆலயத்தின் கடைசி ரபி) மாரடைப்பால் இறந்தார். மீதமுள்ள கல்லறைகள் காசிமேடு கல்லறைக்கு எதிரே நகர்த்தப்பட்டன.  
**29 டிசம்பர் 1983** சென்னை துறைமுக விரிவாக்கத் திட்டத்திற்கு ஒப்புதல் அளிக்கப்பட்டபோது, சென்னையின் சென்ட்ரல் பார்க் மற்றும் காசிமேடு கல்லறைக்கு எதிரே உள்ள கல்லறைக் கற்கள் லாயிட்ஸ் சாலைக்கு மாற்றப்பட்டன. இந்த முழு செயல்முறையிலும் 17 கல்லறைகள் காணாமல் போயின, ஜாக் (ஜெய்ம்) டி பைவா (பாவியா) .  
இந்தக் கல்லறை ஐசக் மற்றும் ரோசா அறக்கட்டளை, ஹென்ரிக்ஸ் டி காஸ்ட்ரோ குடும்பத்தின் பராமரிப்பில் உள்ளது.  
**2012** நிலம் சூறாவளியின் போது மயானத்தின் இரண்டு சுவர்கள் இடிந்து விழுந்தன. பழுதுபார்ப்பதற்கான செலவு $2070 ஆக இருக்கும்.  
**2016** ஐசக் மற்றும் ரோசா அறக்கட்டளை, ஹென்ரிக்ஸ் டி காஸ்ட்ரோ குடும்பத்தினரால் கல்லறை புதுப்பிக்கப்பட்டது, மேலும் சுவர்கள் மீண்டும் எழுப்பப்பட்டன. அத்துமீறுபவர்கள் மற்றும் நாய் அச்சுறுத்தலைத் தவிர்க்க சுவர்கள் நீல வண்ணம் பூசப்பட்டு உயர்த்தப்பட்டன.
# கிழக்கு கடற்கரை விரைவுச்சாலை

**கிழக்கு கடற்கரை விரைவுச்சாலை** (ஆங்கிலம்: *East Coast Expressway*; மலாய்: *Lebuhraya Pantai Timur* **(LPT)** / ) என்பது தீபகற்ப மலேசியாவில் உள்ள ஒரு நெடுஞ்சாலை ஆகும். இது காராக் நெடுஞ்சாலையில் இருந்து பிரிந்து கோலா திராங்கானு வரை செல்கிறது. இந்தச் சாலையின் நீளம் 433 கி.மீ.  
தீபகற்ப மலேசியா, இரு பெரும் பிரிவுகளாகப் பிரிக்கப்படுகிறது. ஒரு பிரிவு மேற்கு கடற்கரை தீபகற்ப மலேசியா. மற்றொரு பிரிவு கிழக்கு கடற்கரை தீபகற்ப மலேசியா.  
இந்த கிழக்கு கடற்கரை விரைவுச்சாலை; தீபகற்ப மலேசியாவின் மேற்கு கடற்கரையில் இருந்து தீபகற்ப மலேசியாவின் கிழக்கு கடற்கரைக்கு ஒரு பிரதான வழியை வழங்குகிறது. மலாயா தீபகற்பத்தின் முதுகெலும்பாகச் செயல்படும் இந்த விரைவுச்சாலை, தீபகற்ப மலேசியாவின் கிழக்கு கடற்கரையில் உள்ள பெரும்பாலான நகரங்களை இணைக்கும் நெடுஞ்சாலையாகவும் விளங்குகின்றது.
# கிழக்கு கடற்கரை விரைவுச்சாலை

## விளக்கம்

**விரைவுச்சாலை** (ஆங்கிலம்: *Expressway;* மலாய்: *Lebuhraya*).  
**மலேசிய விரைவுச்சாலை** (ஆங்கிலம்: *Malaysian Expressway;* மலாய்: *Lebuhraya Malaysia*).  
**நெடுஞ்சாலை** (ஆங்கிலம்: *Highway*; மலாய்: *Laluan*).  
**மலேசியக் கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*).
# கிழக்கு கடற்கரை விரைவுச்சாலை

## பொது

இந்த நெடுஞ்சாலை மலாயா தீபகற்பத்தில் உள்ள சிலாங்கூர், பகாங் மற்றும் திராங்கானு எனும் மூன்று மாநிலங்களின் வழியாகச் செல்கிறது. பழைய கோலாலம்பூர் - குவாந்தான் சாலை FT2 *(Kuala Lumpur-Kuantan Road FT2)* சாலைக்கும்; மற்றும் செரங்காவ் ஜாபோர் நெடுஞ்சாலைக்கும் *(Jerangau-Jabor Highway)* விரைவான மாற்றுச் சாலையாகவும் அமைகிறது.  
இதனால் கிழக்குக் கடற்கரை நகரங்களுக்கு இடையிலான பயண நேரம் வெகுவாகக் குறைகிறது. இந்த நெடுஞ்சாலை, எனும் ஆசிய நெடுஞ்சாலை வலையமைப்பில் ஒரு பகுதியாகவும் உள்ளது. நெடுஞ்சாலையில் வேக வரம்பு மணிக்கு 110 கி.மீ. (68 மைல்) ஆகும்.
# கிழக்கு கடற்கரை விரைவுச்சாலை

## பாதை பின்னணி

கிழக்கு கடற்கரை விரைவுச்சாலையானது காராக் நெடுஞ்சாலையில் கிழக்கு முனையின் பகாங் காராக் நகரில் தொடங்கி, லாஞ்சாங், மெந்தகாப் வழியாகச் செல்கிறது.  
தெமர்லோ, செனோர், மாரான், ஸ்ரீ ஜெயா, கம்பாங், குவாந்தான், ஜபூர், செனி, சுக்காய், கிஜால், கெர்த்தே, பாக்கா, டுங்குன், புக்கிட் பீசி, அஜில் மற்றும் டெலிமோங் ஆகிய நகரங்களைக் கடந்து திராங்கானு மாநிலத்தின் கோலா நெருஸ் நகருக்கு அருகே உள்ள கம்போங் கெமுருவில் முடிவு அடைகிறது.  
தீபகற்ப மலேசியாவில், வடக்கு-தெற்கு விரைவுசாலைக்குப் பிறகு, இரண்டாவது மிக நீளமான விரைவுச் சாலை இதுவாகும்.
# அன்னி பெசன்ட் பூங்கா, சென்னை

**அன்னி பெசன்ட் பார்க்**, இந்தியாவின் சென்னையில் உள்ள ஒரு நகர்ப்புற பூங்கா ஆகும். தொழில்நுட்ப ரீதியாக இது ஒரு போக்குவரத்து தீவு ஆகும். இது மெரினா கடற்கரையில் அமைந்திருப்பதால் முக்கியத்துவம் பெற்றது.
# அன்னி பெசன்ட் பூங்கா, சென்னை

## இடம்

டாக்டர் அன்னி பெசன்ட் பூங்கா, மெரினா கடற்கரைக்கு எதிரே, திருவல்லிக்கேணி விவேகானந்தர் இல்லத்திற்கு அருகில், பெசன்ட் சாலை மற்றும் காமராஜர் சாலை சந்திப்பில் அமைந்துள்ளது.
# அன்னி பெசன்ட் பூங்கா, சென்னை

## பூங்கா

முக்கோண பூங்கா தொழில்நுட்ப ரீதியாக ஒரு போக்குவரத்து தீவு ஆகும்.  
2010 ஆம் ஆண்டில், சென்னை அரசு கலை மற்றும் கைவினைக் கல்லூரி மாணவர்களால் வடிவமைக்கப்பட்ட 'பக்கிங்ஹாம் கால்வாயில் மீனவர்கள்' என்ற கருப்பொருள் சிற்பம் சென்னை மாநகராட்சியால் நிறுவப்பட்டது.  
சென்னை மாநகராட்சியால் திட்டமிடப்பட்ட கடற்கரையில் நுழையும் ஏழு இடங்களுள் இந்தத் தீவுப் பூங்காவும் ஒன்றாகும்.
# அன்னி பெசன்ட் பூங்கா, சென்னை

## மேலும் பார்க்கவும்

- சென்னையில் பூங்காக்கள்
# பள்ளிச்சந்தை, சிலைமான்

மதுரை மற்றும் சிவகங்கை மாவட்டங்களின் எல்லையில் உள்ள தமிழ்நாட்டின் புகழ்பெற்ற தொல்லியல் தளமான **கீழடி** அருகே உள்ள ஒரு சிறிய கிராமம் பள்ளிச்சந்தை. ஏர்வாடியைச் சேர்ந்த குதுப் சுல்தான் சையது இப்ராகிம் ஷஹீத் மற்றும் மதுரை திருப்பரங்குன்றத்தைச் சேர்ந்த ஹஸ்ரத் சுல்தான் சிக்கந்தர் பாதுஷா ஆகியோரின் ராணுவ வீரராக இருந்த ஹஸ்ரத் சாலார் ஷா ஷஹீத் அவர்களின் கல்லறை இங்கு உள்ளது. இந்த தர்காவின் ஆண்டு உருஸ் திருவிழா இஸ்லாமிய மாதமான சஃபர் மாதத்தில் நினைவுகூரப்படுகிறது. மசூதி மற்றும் தர்கா உள்ளூர் முஸ்லிம்களால் புதுப்பிக்கப்பட்டது.
# மேலக்கால் கனவாய்

**மேலக்கால் கனவாய்** தர்க்கா என்பது வருசை சையது இப்ராகிம் வலியுல்லா அவர்களின் கல்லறை அமைந்துள்ள இந்தியாவின் தமிழ்நாடு மாநிலத்தில் உள்ள மதுரை மாவட்டத்தில் உள்ள ஒரு கிராமம் ஆகும்.
# மேலக்கால் கனவாய்

## மக்கள்தொகையியல்

மேலக்கால் என்பது வடக்கே நாகமலை மலையாலும், தெற்கே வைகை ஆற்றாலும் சூழப்பட்ட கிராமம்.
# மேலக்கால் கனவாய்

## கனவாய் தர்கா

ஏர்வாடியைச் சேர்ந்த சுல்தான் சையது இப்ராகிம் ஷாஹத் பாதுஷா நாயகத்தின் வழித்தோன்றல் வருசை சையது இப்ராஹீம் ஷஹீத் வலியுல்லாஹ் . இவர் முர்சல் இப்ராகிம் ஷஹீத்தின் தாத்தா ஆவார். கிழக்கு கடற்கரை சாலையில் உள்ள கீழக்கரை மற்றும் ஏர்வாடி இடையே மாயாகுளத்திற்கு அருகில் உள்ள தச்சு ஊரணியில் தர்கா அமைந்துள்ளது. இவ்வாறு ஏர்வாடி தர்காவின் அனைத்து லெவ்வாய் முஜாவீர்களின் (ஹக்தர்கள்) முன்னோர்களான நல்லா இப்ராஹிம் வலியுல்லாவின் தாத்தா ஆவார். நல்லா இப்ராஹிமின் தர்கா (உண்மையில் முஹம்மது இப்ராயீம் என்று பெயர் பெற்றவர்) ஏர்வாடி பிரதான தர்கா வளாகத்தில் அமைந்துள்ளது.
# போதேந்திர சரஸ்வதியின் சமாதி

காஞ்சி மடத்தின் 59வது சங்கராச்சாரியார் போதேந்திர சரசுவதியின் சமாதி, இந்தியாவின் தஞ்சாவூர் மாவட்டத்தில் உள்ள கோவிந்தபுரம் நகரில் அமைந்துள்ளது. இது ஒரு முக்கியமான இந்து சமய புனித யாத்திரை தலமாகும்.
# போதேந்திர சரஸ்வதியின் சமாதி

## வரலாறு

17ஆம் நூற்றாண்டைச் சேர்ந்த காஞ்சி மடத்தின் மடாதிபதியான போதேந்திர சரசுவதி, காவிரி படுகையில் அலைந்து திரிந்த போது கோவிந்தபுரத்தை அடைந்தார். அவர் அந்த இடத்தின் அழகால் கவரப்பட்டு, அந்த இடத்திலேயே (*சமாதி* அல்லது) முக்தி அடைய முடிவு செய்தார். அவர் பிரஜோத்பத்தி (கி.பி. 1692) சுழற்சி வருடத்தின் ப்ரோஷ்டபாத மாதம் பௌர்ணமி நாளில் கோவிந்தபுரத்தில் விதேஹ முக்தி அடைந்தார்.